
				1433/2021 EBAZPENA, urriaren 19koa, Barrualde-Galdakaoko Erakunde Sanitario Integratuko zuzendari-gerentearena, zeinaren bidez Mikel Eukeni Salcedo Zugazaga jauna Zerbitzu Orokorretako Zeladoreen Arduradun izendatu duten, izendapen askez, hiru txandako lanaldian, Osakidetza-Euskal osasun zerbitzuko Barrualde-Galdakaoko ESIan.

				1110/2021 Ebazpenaren bidez, zerbitzu orokorretako lau arduradun lanpostu izendapen askez betetzeko deialdia egin zen, bat goizeko lanaldian eta hiru txandako lanaldian, Osakidetzako Barrualde-Galdakaoko ESIan.

				Batzordeak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, Mikel Eukeni Salcedo Zugazaga jaunak dauzkan ezagutza akademiko eta profesionalak kontuan hartuta, erabaki da hura izendatzea, izendapen askez, hiru txandako lanaldian, Osakidetzako Barrualde-Galdakaoko ESIko Zerbitzu Orokorretako Zeladoreen Arduradun.

				Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin,

				EBAZTEN DUT:

				Lehenengoa.– Mikel Eukeni Salcedo Zugazaga jauna izendatzea Zerbitzu Orokorretako Zeladoreen Arduradun, hiru txandako lanaldian, Osakidetzako Barrualde-Galdakaoko ESIan.

				Bigarrena.– Izendapen honek 2021eko azaroaren 1etik aurrera izango ditu ondorioak.

				Hirugarrena.– Izendapenak egin dituen organoak edozein unetan kargugabetu ditzake, bere eskumen-ahalez, izendapen askeko sistemaren bidez izendatu dituen langileak. Kargutik kentzeak edo mugiarazteak zera eragingo du: langilea beste postu funtzional batera lekualdatuko dela, baina, edonola ere, interesdunak duen kategoriari dagozkion baldintzei eutsiko diela. Hain zuzen, antzeko ezaugarriak dituen lanpostu bati atxikiko zaio eta, ahal dela, izendapena jaso aurretik bera zegoen antolakuntza- eta lurraldetasun-baldintza berberetan. Atxikipen horrek, hain zuzen, kargugabetze-dataren hurrengo egunetik aurrera izango ditu ondorioak, eta lanpostua betetzeko eskatzen diren betekizun eta baldintza guztiak bete beharko ditu.

				Laugarrena.– Interesdunari Ebazpen honen berri ematea.

				Bosgarrena.– Ebazpen honen aurka gora jotzeko errekurtsoa aurkez dakioke Osakidetzako zuzendari nagusiari. Horretarako, hilabeteko epea izango da, Ebazpena Euskal Herriko Agintaritzaren Aldizkarian argitaratu eta hurrengo egunetik aurrera.

				Galdakao, 2021eko urriaren 19a.

				Barrualde-Galdakaoko ESIko zuzendari-gerentea,

				JON GUAJARDO REMACHA.

